ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id ms id ms id id id ms ms id id id ms ms id ms ms ms ms ms id ms ms id id ms ms id id id id id ms ms id ms id ms id id ms ms id ms id ms ms id ms de ms ms ms ms ms en en en en en en en id id ms id ms en id id jv ms id id it es id id en id ms ms ms ms ms ms
Saringan Kesihatan Yang Wajib Bagi Lelaki Ada 6! - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Wahai Kaum Adam, Ini 6 Ujian Saringan Kesihatan Yang Wajib Anda Jalani!
Ditulis oleh Mohammad Nazri Zulkafli Disemak pada 03/06/2021
Disemak secara perubatan oleh Dr. Ahmad Wazir Aiman
Bukan semua lelaki suka atau berani hendak menghadirkan diri ke klinik untuk membuat saringan kesihatan.
Malah, jika terdapat simptom pun mereka lebih cenderung untuk tunggu sebentar dan lihat sekiranya gejala tersebut menjadi semakin teruk atau hilang dengan sendirinya.
Mungkin ada masalah kesihatan tertentu yang boleh dirawat dengan perubahan gaya hidup seperti kencing manis dan darah tinggi namun setiap individu perlu menjadi lebih proaktif dengan tahap kesihatan masing-masing.
Saringan kesihatan boleh membantu doktor untuk mengesan masalah kesihatan kronik pada peringkat awal supaya ia boleh dirawat sebelum menjadi semakin teruk.
Artikel ini akan menerangkan 6 saringan kesihatan yang perlu kaum Adam lakukan untuk kekal sihat.
Teruskan membaca untuk mengetahuinya dengan lebih lanjut.
#1 Kencing manis, penyakit kronik yang meragut banyak nyawa
Walaupun kencing manis kedengaran seperti masalah kesihatan yang tidak serius, komplikasinya boleh mengancam nyawa.
Di Malaysia, mereka yang tidak mempunyai sebarang faktor risiko perlu membuat saringan kesihatan bagi masalah kencing manis seawal 30 tahun.
Bagi mereka dengan faktor risiko seperti obesiti, sejarah keluarga dan sebagainya pula, saringan boleh dibuat lebih awal.
Matlamat pemeriksaan ini adalah untuk mengesan masalah kronik dengan lebih awal dan rawatan dapat diberikan sebelum ia menyebabkan komplikasi.
Jika tidak dirawat, kencing manis boleh menyebabkan penyakit jantung, strok dan kebutaan.
#2 Saringan jangkitan kelamin perlu dibuat bagi yang berisiko
Tidak salah untuk setiap kaum Adam, walaupun anda merupakan seorang yang setia pada satu pasangan, untuk melakukan ujian saringan jangkitan kelamin.
Malah, bagi penganut beragama Islam di Malaysia, mereka yang ingin berkahwin perlu melakukan ujian saringan HIV (mandatori).
Ia tidak bermakna mereka yang positif tidak boleh kahwin, tetapi langkah berjaga-jaga dan rawatan boleh diberikan sekiranya perlu.
Matlamat utama adalah untuk meminimumkan penyebaran (secara ideal, tiada penyebaran) dan menghindarkan komplikasi jangkitan kelamin.
Kepentingan saringan jangkitan kelamin perlu ditekankan berikutan kebanyakan penyakit kelamin tidak menyebabkan simptom.
#3 Jisim berat badan, ujian saringan ringkas untuk pantau risiko pelbagai penyakit
Jisim berat badan (BMI) bukanlah saringan kesihatan yang sering dikategorikan sebagai ujian saringan.
Namun, pantauan terhadapnya membolehkan doktor untuk meramal risiko penyakit kronik bagi individu yang terlibat.
Berbeza dengan orang Eropah, orang Asia mempunyai kadar BMI yang lebih rendah untuk paras normal.
Ia berikutan kecenderungan orang Asia untuk didiagnosis dengan masalah kencing manis walaupun normal pada standard orang Eropah.
Nilai normal bagi orang Asia adalah di antara 18.5 hingga 22.9 manakala orang Eropah pula dianggap mempunyai nilai normal jika BMI mereka berada di antara 18.5 hingga 24.9.
#4 Kolesterol, faktor risiko penyakit jantung yang perlu disaring
Persatuan Jantung Amerika (AHA) menyarankan kaum Adam untuk menjalani ujian kolesterol setiap 4 hingga 6 tahun setelah mereka mencapai usia 20 tahun.
Jika dilihat pada faktor risiko penyakit kardiovaskular, lelaki lebih berisiko untuk didiagnosis berbanding wanita.
Kolesterol memainkan peranan penting dalam proses penyakit tersebut.
Terdapat juga punca lain yang boleh meningkatkan kecenderungan untuk anda mendapat penyakit jantung seperti tabiat merokok, kencing manis dan tekanan darah tinggi.
Namun, ujian saringan kolesterol boleh membantu memberikan idea kepada setiap lelaki akan risiko mereka untuk mendapat penyakit kardiovaskular.
#5 Kolonoskopi, lakukan saringan awal jika berisiko
Walaupun lelaki yang berusia 50 tahun perlu melakukan ujian kolonoskopi secara rutin untuk mengesan kanser usus, mereka yang mempunyai faktor risiko perlu melakukannya lebih awal.
Tiada siapa yang suka punggung mereka dijolok masuk dengan alat kamera untuk mengesan kehadiran ketumbuhan atau tanda kanser yang lain.
Namun, ia boleh menyelamatkan nyawa.
Sebelum anda menjalani pemeriksaan saringan kolonoskopi, persiapan ke arahnya adalah jauh lebih tidak selesa.
Anda akan diberi julap untuk mengosongkan perut 1, 2 atau 3 hari sebelum saringan dilakukan.
Anda juga tidak boleh mengambil makanan pepejal dan perlu menumpukan kepada pengambilan air kosong.
#6 Saringan prostat, prosedur untuk kesan kanser
Saban tahun, terdapat pelbagai kontroversi yang berkaitan dengan ujian saringan kanser prostat.
Terdapat kajian yang menunjukkan ujian mengesan kanser prostat boleh jadi mahal dan menyebabkan lebih banyak kesan buruk daripada kesan baik.
Namun, bagi lelaki yang berusia 50 tahun dan ke atas, rujukan kepada doktor perlu dibuat sebelum saringan kanser prostat dijalankan.
Ujian rektal digital dan ujian PSA (antigen spesifik kepada prostat) boleh mengukur indikator kanser yang terdapat di dalam darah.
Namun, ia juga boleh memberikan keputusan positif dan negatif palsu.
Tambahan pula proses perubahan kanser prostat berlaku pada kadar yang sangat perlahan. Rawatan agresif tidak akan memberikan apa-apa kebaikan tambahan.
Oleh itu, penting bagi anda untuk merujuk kepada doktor bagi mengetahui jika anda memerlukan ujian saringan ini.
Lelaki perlu menjalani ujian saringan bagi memastikan tahap kesihatan mereka berada pada paras optimum.
Penyakit kronik seperti kencing manis, penyakit jantung dan kanser boleh mempengaruhi kualiti hidup individu.
Sekiranya anda mempunyai sebarang soalan, rujuk kepada doktor perubatan untuk makluman selanjutnya.
Hello Health Group tidak menawarkan nasihat perubatan, diagnosis atau rawatan.
Diabetes. (https://www.mayoclinic.org/diseases-conditions/diabetes/symptoms-causes/syc-20371444). Diakses pada 18 Mac 2021.
HIV/AIDS. (https://www.mayoclinic.org/diseases-conditions/hiv-aids/symptoms-causes/syc-20373524). Diakses pada 18 Mac 2021.
Comparison of World Health Organization and Asia-Pacific body mass index classifications in COPD patients. (https://www.ncbi.nlm.nih.gov/pmc/articles/PMC5571887/). Diakses pada 18 Mac 2021.
High cholesterol. (https://www.mayoclinic.org/diseases-conditions/high-blood-cholesterol/symptoms-causes/syc-20350800). Diakses pada 18 Mac 2021.
Colonoscopy. (https://www.mayoclinic.org/tests-procedures/colonoscopy/about/pac-20393569). Diakses pada 18 Mac 2021.
Prostate examination. (https://www.ncbi.nlm.nih.gov/books/NBK301/). Diakses pada 18 Mac 2021.
Lelaki Berisiko 3 Kali Ganda Bunuh Diri Sepanjang Wabak COVID-19, Ini Tip Nak Cegah!
Walau Tiada Payudara, Lelaki Boleh Alami 5 Masalah Payudara Ini Sehingga Sebabkan Sakit Dada
Ditulis oleh Mohammad Nazri Zulkafli Disemak pada 03/06/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.